AIŠKINAMASIS RAŠTAS

Dėl viešosios įstaigos Molėtų krašto muziejaus teikiamų atlygintinų viešųjų paslaugų kainų nustatymo

1. **Parengto tarybos sprendimo projekto tikslai ir uždaviniai:**

Molėtų krašto muziejus (toliau – Muziejus) 2022 m. spalio 14 d. raštu Nr. R1-43 „Dėl VšĮ Molėtų krašto muziejaus teikiamų atlygintinų paslaugų kainoraščio papildymo“ kreipėsi į kultūros ir švietimo skyrių, prašydamas teikti Molėtų rajono savivaldybės tarybai sprendimo projektą dėl teikiamų atlygintinų viešųjų paslaugų kainoraščio pakeitimo ir papildymo. Siekdamas pritraukti kuo daugiau lankytojų Muziejus plečia savo veiklas. Per keturis mėnesius Muziejus parengė net 31 naują edukacinę programą. Tai susiję su naujų darbuotojų atėjimu į Muziejų bei į Molėtų krašto tradicinių amatų centro veiklas įtraukus daugiau rajono amatininkų. Naujos edukacinės programos bus vykdomos keturiuose Muziejaus padaliniuose. Taip pat siūloma keisti Etnografinės sodybos ir dangaus šviesulių stebyklos lankymo kainą. Išanalizavus situaciją kituose šalies muziejuose bei pasikonsultavus su specialistais, siūloma keisti ir Muziejaus lankymo lengvatų tvarką.

Muziejaus teikiamų atlygintinų viešųjų paslaugų kainoraščio papildymas ir keitimas buvo apsvarstytas Muziejaus kolegijos posėdyje (Viešosios įstaigos Molėtų krašto muziejaus kolegijos 2022 m. spalio 13 d. posėdžio protokolas Nr. KP-3) ir jam pritarta.

Parengto sprendimo projekto tikslas – nustatyti viešosios įstaigos Molėtų krašto muziejaus teikiamų atlygintinų viešųjų paslaugų kainas.

1. **Siūlomos teisinio reguliavimo nuostatos:**

 Šiuo sprendimu siūloma įteisinti Muziejaus ir jo padalinių teikiamas atlygintinas viešąsias paslaugas ir jų kainas.

1. **Laukiami rezultatai:**

Muziejuje bus vykdomos naujos edukacinės programos, padidės lankytojų skaičius, uždirbta daugiau lėšų, reikalingų įstaigos funkcionavimui.

1. **Lėšų poreikis ir jų šaltiniai:**

 Lėšų poreikio nėra.

1. **Kiti sprendimui priimti reikalingi pagrindimai, skaičiavimai ar paaiškinimai:**

 Etnografinės sodybos ir dangaus šviesulių stebyklos lankymo kainos lyginanasis variantas:

| Eil. Nr. | Paslaugos pavadinimas | Mato vienetas | Buvusi kaina, eurais | Siūloma kaina, Eur |
| --- | --- | --- | --- | --- |
| 3.1. | Lankymosi kaina: |  |  |  |
| 3.1.1. | Suaugusiems  | 1 asm. | 2,00 | 4,00 |
| 3.1.2. | Moksleiviams, studentams, pensininkams (be gido) | 1 asm. | 1,00 | 2,00 |
| 3.1.3. | Šeimos bilietas (be gido) | 1 šeima | 4,00 | 10,00 |

Muziejaus lankymo lengvatų keitimo lyginamasis variantas

|  |  |
| --- | --- |
| Buvusi | Siūloma |
| Šeimos bilietas– 2 suaugę žmonės ir 1 ir daugiau vaikų nuo 7 iki 14 metų. | 1. Šeimos bilietas– 2 suaugę žmonės ir 2 ir daugiau mokyklinio amžiaus vaikų.
 |
| Naktinis laikas – laikas nuo 17.00 val. iki 8.00 val.  | 1. Naktinis laikas – laikas nuo 22.00 val. iki 6.00 val.
 |
| VšĮ Molėtų krašto muziejaus ekspozicijas nemokamai lanko: 1. muziejininkai, Tarptautinės muziejų tarybos (ICOM) nariai, Lietuvos gidų sąjungos nariai, ikimokyklinio amžiaus vaikai, Molėtų rajono bendrojo lavinimo mokyklų mokiniai ir juos lydintys asmenys, vaikų globos įstaigų auklėtiniai, neįgalieji ir juos lydintys asmenys;
2. 15 - 29 lankytojų grupę lydintis asmuo;
3. 30 ir didesnę lankytojų grupę lydintys 2 asmenys.
 | 1. VšĮ Molėtų krašto muziejaus ekspozicijų lankymo 100 proc. nuolaida taikoma:

Lietuvos Respublikos muziejų darbuotojams; tarptautinės muziejų tarybos (ICOM) nariams; gidams, pateikusiems pažymėjimą; ikimokyklinio amžiaus vaikams; Molėtų rajono bendrojo lavinimo mokyklų mokiniams; vaikų globos įstaigų auklėtiniams; socialiai remtiniems vaikams; 15-29 lankytojų grupę lydinčiam asmeniui; 30 ir didesnę lankytojų grupę lydintiems 2 asmenims; senjorams, kuriems sukako 80 metų, ir vyresniems; šeimos kortelės turėtojams; POLA kortelės turėtojams.1. VšĮ Molėtų krašto muziejaus ekspozicijų lankymo 50 proc. nuolaida taikoma:

nuolatinės privalomosios karo tarnybos kariams ir kariams savanoriams; Lietuvoje tarnaujantiems NATO pajėgų kariams; neįgaliesiems ir juo lydintiems asmenims; Lietuvos nepriklausomybės gynėjams, nukentėjusiems nuo 1991 m. sausio 11–13 d. ir vėliau vykdytos Sovietų Sąjungos agresijos; pasipriešinimo 1940–1990 m. okupacijos dalyviams – kariams savanoriams irlaisvės kovų dalyviams; Lietuvos policijos pareigūnams. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_